Document ID: 32011D0422

NEUVOSTON TÄYTÄNTÖÖNPANOPÄÄTÖS 2011/422/YUTP,
annettu 18 päivänä heinäkuuta 2011,
entisen Jugoslavian alueen kansainvälisen rikostuomioistuimen toimeksiannon tehokasta täytäntöönpanoa tukevista lisätoimenpiteistä annetun päätöksen 2010/603/YUTP täytäntöönpanosta
EUROOPAN UNIONIN NEUVOSTO, joka
ottaa huomioon Euroopan unionista tehdyn sopimuksen ja erityisesti sen 31 artiklan 2 kohdan,
ottaa huomioon entisen Jugoslavian alueen kansainvälisen rikostuomioistuimen toimeksiannon tehokasta täytäntöönpanoa tukevista lisätoimenpiteistä 7 päivänä lokakuuta 2010 annetun päätöksen 2010/603/YUTP (1) ja erityisesti sen 2 artiklan 1 kohdan,
sekä katsoo seuraavaa:
(1)
Neuvosto hyväksyi päätöksellä 2010/603/YUTP toimenpiteet kaikkien niiden varojen ja taloudellisten resurssien jäädyttämiseksi, jotka kuuluvat mainitun päätöksen liitteessä luetelluille entisen Jugoslavian alueen kansainvälisen rikostuomioistuimen (ICTY) syytteeseen asettamille luonnollisille henkilöille.
(2)
Koska Ratko MLADIC on 31 päivänä toukokuuta 2011 siirretty entisen Jugoslavian alueen kansainvälisen rikostuomioistuimen huostaan, hänen nimensä olisi poistettava päätöksen 2010/603/YUTP liitteessä olevasta luettelosta.
(3)
Päätöksen 2010/603/YUTP liitteessä oleva luettelo olisi muutettava,
ON HYVÄKSYNYT TÄMÄN PÄÄTÖKSEN:
1 artikla
Korvataan päätöksen 2010/603/YUTP liite tämän päätöksen liitteellä.
2 artikla
Tämä päätös tulee voimaan päivänä, jona se hyväksytään.
Tehty Brysselissä 18 päivänä heinäkuuta 2011.

Labels: 13
18
11
5